ประจำเดือนครั้งล่าสุดมาวันที28/12/2019หมดวันที่31/12/2019 หลังจากนั้นเคยมีเพศสัมพันไม่ได้ใส่ถุงยางแต่กินยาคุมฉุกเฉินตอนผ่านมา19ชั่วโมงแล้ว พอวันที่12/01/2020มีเลือดออกขณะมีเพศสัมพันเลือดออกมาแค่วันเดียวพอถึง27-29/01/2020มีอาการปวดหัวเวียนหัวกินอะไรก็อ้วกออกหมด จนถึงวันนี้01/02/2020ประจำเดือนก็ยังไม่มา อยากทราบว่าจะมีน้องไหมค่ะ หรือ เกิดจากยาคุมฉุกเฉินค่ะ
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ไปแล้ว 19 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 85% สำหรับเลือดที่ออกในวันที่ 12 ม.ค. หากเกิดหลังจากทานยาคุมฉุกเฉินไปประมาณ 1 สัปดาห์ อาจเป็นเลือดที่เกิดจากผลข้างเคียงของยาได้ส่วนการที่ประจำเดือนยังไม่มา ก็อาจเกิดจากผลของยาคุมฉุกเฉินได้เช่นกัน อย่างไรก็ตาม อาจลองตรวจหาการตั้งครรภ์ดูก่อน เพราะเลือดที่ออกมาเพียง 1 วัน อาจเป็นเลือดล้างหน้าเด็กก็ได้ หากตรวจไม่พบ ก็ให้รอประจำเดือนต่อไปก่อน โดยประจำเดือนอาจมาในช่วงวันที่ 12 ก.พ.ก็ได้ค่ะสำหรับอาการปวดหัว เวียนหัว อาเจียน ที่เกิดในวันที่ 29 ม.ค. อาจเกิดจากอาหารเป็นพิษ ผลข้างเคียงจากการทานยาอื่นๆ (แต่ไม่ใช่ผลของยาคุมฉุกเฉิน เพราะจะมีผลเพียงแค่ 1-2 วันหลังทานยา) หรือเกิดจากการมีความเครียด วิตกกังวล นอนไม่หลับ ปวดศีรษะไมเกรน หรือเป็นอาการก่อนการมีประจำเดือนมาก็ได้ค่ะ